# Baskervillen koira

### Wikipedia

Koira näyttäytyy Sherlock Holmesille ja tohtori Watsonille. Sidney Pagetin kuvitusta.

Baskervillen koira (engl. The hound of the Baskervilles) on brittiläisen kirjailijan sir Arthur Conan Doylen kirjoittama Sherlock Holmes-romaani. Vuosina 1901 ja 1902 kirjoitettu Baskervillen koira on yksi Arthur Conan Doylen tunnetuimmista teoksista ja ainoa romaaniksi, vaikkakin varsin lyhyeksi, laskettava Sherlock Holmes-kertomus.

Tarina sijoittuu aikaan ennen Sherlock Holmes -tarinaa Viimeinen tapaus, mutta se on kirjoitettu kyseisen tarinan jälkeen. Viimeisen tapauksen piti jäädä kirjailijan viimeiseksi Holmes -tarinaksi, mutta lukijat vaativat lisää lähettäen kirjailijalle jopa uhkauskirjeitä. Suuren yleisön painostuksen vuoksi Doyle taipui lopulta kirjoittamaan Baskervillen koiran.

Baskervillen koira perustuu löyhästi Dartmoorin legendaan, joka kertoo hohtavasta koirasta. Suuri hohtava koira on myös Baskervillen koiran lähtöajatuksena.

## [muokkaa] Henkilöhahmot

Baskervillen koira sijoittuu Dartmooriin pieneen kylään suuren Baskerville Hall -nimisen kartanon luo, sekä sitä ympäröiville nummille, joten lähes kaikki tarinan hahmot joko asuvat siellä tai ovat sieltä kotoisin. Tarinan päähenkilö on Sherlock Holmes, yksi Euroopan parhaimmista salapoliiseista. Holmesin apulainen ja ystävä tohtori Watson toimii tarinan kertojana ja tarina on kuin Watsonin kirjoittama muistelma tapahtuneesta. Tarinan hahmoja ovat myös kuollut - ystävänsä mielestä murhattu - sir Charles Baskerville, tämän amerikkalainen perijä sir Henry Baskerville, Baskervillen suvun hyvä ystävä tohtori Mortimer, hyönteistutkija Stapleton, sekä tämän sisko. Lisäksi kylässä asuu myös muita, juonen kannalta osittain tärkeitä hahmoja, joihin ei perehdytä kovinkaan paljon. Lisäksi myös muutama Baskervillein suvun kuollut jäsen esitellään, heistä tärkein lienee Hugo Baskerville, suvun tunnettu entinen päämies ja riidanhenki.

## [muokkaa] Tarina

Tarina alkaa Sherlock Holmesin huoneistosta, kun tohtori Mortimer saapuu paikalle. Hän kertoo kuolleesta hyväntekijästä, sir Charles Baskervillesta, jonka uskoo kuolleen murhaan. Tohtori on saanut käsiinsä vanhan Baskervillen suvun tarinan, jossa kerrotaan Hugo Baskervillesta. Tämä ryösti erään nuoren naisen vaimokseen, mutta nainen pakeni. Raivoissaan Baskerville lupasi sielunsa paholaiselle, mikäli saisi naisen takaisin. Baskerville lähti kiihkeään takaa-ajoon ja hänen ystävänsä seurasivat häntä hiukan jäljessä. Saadessaan Baskervillen etumatkan kiinni, he huomasivat valtavan paholaismaisen koiran tappaneen Baskervillen. Siitä pitäen on kylässä vältetty menemästä nummelle, sillä hirviökoiran uskotaan vielä asuvan siellä. Sir Charles Baskervillellä oli heikko sydän, joten tohtori Mortimer uskoo, että koira yllätti tämän Baskervilel Hall'n pihalta, minkä jälkeen sir Charles sai sydänkohtauksen ja kuoli. Teoriaa vahvistavat ruumiin läheltä löydetyn valtavan koiran jäljet. Tohtori Mortimer ei tiedä uskoako tekoa yliluonnolliseksi vai kenties harkituksi murhaksi (joku saattoi usuttaa koiran Baskervillen kimppuun), joten tämä kääntyy Holmesin puoleen. Holmes päättää lähettää tohtori Watsonin turvaamaan sir Henry Baskervillea, joka aikoo muuttaa asumaan Baskerville Hall -kartanoon.

Varoitus: Seuraava kirjoitus paljastaa yksityiskohtia juonesta.

Pian Watsonille selviää, että koira on hyvin todennäköisesti olemassa. Doyle kuvaa kohtaa kirjassaan näin:

> » Matala, pitkä, valittava ääni kiiri yli nummen. Se täytti koko ilman, mutta oli mahdotonta sanoa mistä se tuli. Alussa se oli kuin kumeaa murinaa, mutta se paisui villiksi karjunnaksi; sitten se vaimeni jälleen, ja vähitellen surullinen, väreilevä ulina hiljeni ja sammui. »
> (Arthur Conan Doyle kirjassaan Baskervillen koira)

Watson on vakuuttunut että ääni on koiran. Lähipäivinä hän tutustuu muihin kyläläisiin ja alkaa raportoida tekemisiään ja kylän tapahtumia Holmesille, jonka piti olla Lontoossa selvittämässä erästä kiristystapausta, vaikkakin myöhemmin selviää Holmesin matkustaneen salaa kylään. Pitkien tutkimusten jälkeen selviää lopulta, että hyönteistieteilijä Stapleton onkin sukua Baskervilleille ja sir Henryn kuoltua perisi koko omaisuuden ja kartanon. Sir Henry selviää kuitenkin tämän monista murhayrityksistä ja lopulta Sherlock Holmesin onnistuu paljastaa Stapletonin juonet. Selviää, että Stapleton on hankkinut Lontoosta suurimman mahdollisen koiran ja silannut sen fosforilla saadakseen sen hohtamaan pimeässä. Stapleton hukkuu suohon paetessaan Holmesia, joka juuri tappoi koiran pelastaen sir Henry Baskervillen hengen.

Juonipaljastukset loppuvat tähän.

## [muokkaa] Triviaa

- Baskervillen koirassa mainittu Grimpenin suo esiintyy myös Aku Ankka -piirtäjän Don Rosan tarinassa Ankkapurhan linnan uusi valtias.

Haettu osoitteesta http://fi.wikipedia.org../../../b/a/s/Baskervillen_koira.html

Luokat: Sherlock Holmes | Brittiläiset romaanit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Deutsch
- Español
- Français
- Italiano
- עברית
- 日本語
- Polski
- Русский
- Српски / Srpski